cyanic-selkie/wikianc huggingface dataset:
इन्सुलिन
प्रगति
अमरीका के नॉर्थवेस्टर्न विश्वविद्यालय और ब्राज़ील में रियो डी जनेरो के फ़ेडरल विश्वविद्यालय में शोधरत वैज्ञानिकों के अनुसार इंसुलिन अल्ज़ाइमर्स रोग के उपचार में प्रयोग किया जा सकता है। ये मनुष्य की स्मृति खोने से मस्तिष्क का बचाव करता है। अल्जाइमर मस्तिष्क के मधुमेह का ऐसा रूप है जहाँ ख़तरनाक प्रोटीन मस्तिष्क की कोशिकाओं को इंसुलिन की सुरक्षा की कमी होने की वजह से बहुत हानि पहुँचा सकती हैं। किसी व्यक्ति को तब मधुमेह होता है जब उसका शरीर इंसुलिन हॉर्मोन निर्माण में असमर्थ हो जाता है। वैज्ञानिकों ने पाया है कि इंसुलिन के प्रति संवेदनशीलता भी मस्तिष्क से याददाश्त मिटाने वाले अल्ज़ाइमर्स रोग को बढ़ाने में सहायक एक कारक हो सकता है। इसकी रिपोर्ट नेशनल अकादमी ऑफ़ साइंसेज़ के प्रकाशन यूएस जर्नल में प्रकाशित हुई है। भारत में बायोकॉन नामक कंपनी ने बसालॉग नामक एक इंसुलिन ब्रांड निकाला है, जो आम उपलब्ध इंसुलिन से ४० प्रतिशत सस्ता होगा। इससे लंबे समय तक लेने के बाद इंजेक्शन लगाने वाले स्थान पर अभिक्रिया होने व वसा कम होने की संभावना होती है। भारत में मुंबई के श्रेया लाइफ साइंसेज द्वारा एक ओरल इंसुलिन स्प्रे विकसित किया गया है। इस ओरल-रिकोसुलीन से रोगी को इंसुलिन का इंजेक्शन लेने से मुक्ति मिलेगी। इसे मुंह व नाक के रास्ते स्प्रे द्वारा लिया जा सकेगा। इस स्प्रे का प्रयोग टाइप-१ और टाइप-२ मधुमेह रोगी कर सकते हैं। इसके एक पैकेट का मूल्य लगभग २००० रुपए है। यहां ये ध्यान योग्य है, कि भारत विश्व की मधुमेह राजधानी है। यहां मधुमेह के ४ करोड़ रोगी हैं, जिनका प्रतिशत १०-१२% की दर से बढ़ता जा रहा है। इस प्रकार अकेले भारत में ही ५४० करोड़ रु. के इंसुलिन की खपत होती है।
मीनो
मीनो या मेनो ( यूनानी: Μένων, मेनोन ) प्लेटो का एक सुकराती संवाद है। मीनो ने सुकरात से यह पूछकर संवाद शुरू किया कि क्या सद्गुण सिखाया जाता है, अभ्यास से प्राप्त किया जाता है, या स्वभाव से आता है। यह निर्धारित करने के लिए कि सद्गुण पाठनीय  है या नहीं, सुकरात ने मेनो से कहा कि उन्हें पहले यह निर्धारित करने की आवश्यकता है कि सद्गुण क्या है। जब पात्र सद्गुण या सो कहें कि अरेती की बात करते हैं, तो वे न्याय या संयम जैसे विशेष गुणों के बजाय सामान्य रूप से सद्गुणों का उल्लेख करते हैं। कार्य का पहला भाग सुकराती द्वंद्वात्मक शैली को प्रदर्शित करता है; मीनो, सद्गुण को पर्याप्त रूप से परिभाषित करने में असमर्थ होने के कारण, भ्रमित और उदासीन हो जाता है और अपॉरिया में बदल जाता है। सुकरात का सुझाव है कि वे मिलकर सद्गुण की पर्याप्त परिभाषा तलाशें। जवाब में, मेनो सुझाव देते हैं कि कोई व्यक्ति जिस चीज़ को नहीं जानता, उसे पाना असंभव है, क्योंकि वह यह निर्धारित करने में असमर्थ होगा कि उसने उसे पाया है या नहीं।
सुकरात ने ज्ञान के सिद्धांत को अनुस्मरण ( अनाम्नेसिस ) के रूप में पेश करके मेनो के तर्क को चुनौती दी, जिसे अक्सर "मेनो का परोक्षक" या "शिक्षार्थी का परोक्षक" कहा जाता है। जैसा कि संवाद में प्रस्तुत किया गया है, सिद्धांत का प्रस्ताव है कि आत्माएं अमर हैं और सभी चीजों को अशरीरी अवस्था में जानती हैं; मूर्त रूप में सीखना वास्तव में उसे पुन:स्मरण करने की एक प्रक्रिया है जिसे आत्मा शरीर में आने से पहले जानती थी। सुकरात ने मेनो के दासों में से एक के सामने गणितीय पहेली प्रस्तुत करके पुनःस्मृति को क्रियान्वित करके प्रदर्शित किया। इसके बाद, सुकरात और मेनो परिकल्पना की विधि का उपयोग करते हुए इस सवाल पर लौटते हैं कि क्या सद्गुण शिक्षण योग्य है। संवाद के अंत में, मेनो ने एक और प्रसिद्ध पहेली रखी, जिसे "मेनो-समस्या" या "ज्ञान के लिए मूल्य-समस्या" कहा जाता है, जो सवाल करती है कि ज्ञान को "सत्य विश्वास" से अधिक महत्व क्यों दिया जाता है। जवाब में, सुकरात ज्ञान और सच्चे विश्वास के बीच एक प्रसिद्ध और कुछ हद तक रहस्यमय अंतर प्रदान करते हैं।
अम्मु स्वामीनाथन
अम्मु स्वामीनाथन या अम्मुकुट्टी स्वामीनाथन (22 अप्रैल 1894 - 4 जुलाई 1978) भारतीय स्वतंत्रता आंदोलन की एक सेनानी, भारतीय सामाजिक कार्यकर्ता और राजनीतिक कार्यकर्ता और भारत की संविधान सभा के लिए चुनी जाने वाली महिला सदस्य थीं।
जीवन परिचय
अम्मुकुट्टी स्वामीनाथन का जन्म 22 अप्रैल 1894 में कर्ल के ज़िला पालघाट हुआ था। उनके पिता, गोविंदा मेनन एक मामूली स्थानीय अधिकारी थे। अम्मू के माता-पिता दोनों के थे नायर जाति, और वह उनकी सबसे छोटी बेटी थी। अम्मू कभी स्कूल नहीं गई और घर पर केवल एक अल्पविकसित शिक्षा प्राप्त की, जिसमें मलयालम में न्यूनतम पढ़ना और लिखना, खाना बनाना और घर रखना, विवाहित जीवन के लिए तैयार करना शामिल था। उसने अपने पिता को बहुत कम उम्र में खो दिया था, और उसकी माँ ने अपने बच्चों की परवरिश करने और उनकी कई बेटियों की शादियाँ करने के लिए संघर्ष किया।
उन्होंने कम उम्र में मद्रास के प्रसिद्ध वकील सुब्बाराम स्वामीनाथन से विवाह रचाया। अम्मू का जीवन अपने पति के संरक्षण में बदल गया और खिल उठा। सुब्बारामा स्वामीनाथन ने अपनी बहुत छोटी पत्नी का पालन-पोषण किया और उसकी प्रतिभा को प्रोत्साहित किया।  उन्होंने घर पर अपनी अंग्रेजी और अन्य विषयों को पढ़ाने के लिए ट्यूटर नियुक्त किए और इस तरह से इस तथ्य को ठीक किया कि वह अशिक्षित थी।  वह जल्द ही अंग्रेजी में धाराप्रवाह हो गईं, और उनके पति ने जो आत्मविश्वास दिया, उसका मतलब था कि उन्होंने एक बलशाली और दृढ़ इच्छाशक्ति विकसित की।
स्वतंत्रता आंदोलन के दौरान अम्मू महात्मा गांधी की अनुयायी बन गई और उन्होंने स्वतंत्रता के लिए भारत के संघर्ष में भाग लिया। स्वतंत्रता के बाद, उन्हें भारत की संविधान सभा के सदस्य के रूप में चुना गया।  यह निश्चित रूप से सच है कि इस सम्मान के लिए उनकी मुख्य योग्यता उनकी अंग्रेजी भाषा कौशल और यह तथ्य था कि वह एक बलशाली, मुखर व्यक्तित्व वाली महिला थीं, ऐसे समय में जब कुछ भारतीय महिलाओं ने राजनीति के साथ दूरस्थ सगाई भी की थी, लेकिन उन्होंने पढ़ी नहीं  कुछ औपचारिक भाषण और कुछ बहस में हस्तक्षेप भी किया।
1952 में, भारत के पहले संसदीय चुनावों में कांग्रेस के टिकट पर अम्मू स्वामीनाथन को मद्रास (तमिलनाडु) राज्य की डिंडीगुल संसदीय सीट से सांसद चुना गया। वह कई सांस्कृतिक और सामाजिक संगठनों से जुड़ी थीं, और नवंबर 1960 से मार्च 1965 तक भारत स्काउट्स एंड गाइड्स के अध्यक्ष के रूप में कार्य किया। उन्हें अंतर्राष्ट्रीय महिला वर्ष के उद्घाटन पर 1975 में 'मदर ऑफ द ईयर' के रूप में भी चुना गया था।
4 जुलाई 1978 को स्वतंत्रता आंदोलन की वीर नारी अम्मु स्वामीनाथन की मृत्यु हो गई। उनका एक पुत्र गोविन्द स्वामीनाथन और दो पुत्री लक्ष्मी सहगल, मृणालिनी साराभाई थी। गोविन्द स्वामीनाथन एक कानूनी विद्वान, मृणालिनी साराभाई एक नृत्यांगना थी और लक्ष्मी सहगल स्वतंत्रता सेनानी एवं आज़ाद हिन्द फौज की सिपाहियो में से एक थी।
निरुपमा राव
निरुपमा मेनन राव (जन्म 6 दिसम्बर 1950) भारतीय विदेश सेवा (आईएफएस) की एक अधिकारी हैं, जिन्होने 31 जुलाई 2009 से 31 जुलाई 2011 तक विदेश मंत्रालय में भारतीय विदेश सचिव के रूप में कार्य कर चुकी हैं। भारतीय विदेश सेवा का इस सर्वोच्च पद पर पहुँचने वाली चोकिला अय्यर के बाद वे दूसरी महिला हैं। वे 1 अगस्त 2011 से 5 नवम्बर 2013 तक संयुक्त राज्य अमेरिका में भारत की राजदूत रह चुकी हैं।
अपने करियर में वे कई पदों पर कार्य कर चुकी हैं जिनमे शामिल हैं - वॉशिंगटन में प्रेस मामलों की मंत्री, मास्को में मिशन की उप प्रमुख, विदेश मंत्रालय में संयुक्त सचिव (पूर्व एशिया), (बाहरी प्रचार) जिसने उन्हें विदेश मंत्रालय की पहली महिला प्रवक्ता बनाया, कार्मिक प्रमुख, पेरू और चीन की राजदूत और श्रीलंका की उच्चायुक्त.
प्रारंभिक जीवन
निरुपमा राव का जन्म मलप्पुरम, केरल में मीमपाट थरवाड़ में हुआ था। उनके पिता सेना में थे। उन्होंने अपनी पढ़ाई बेंगलोर, पुणे, लखनऊ, कून्नूर जैसे विभिन्न शहरों से की। उन्होंने बेंगलोर के माउंट कारमेल कॉलेज से 1970 में अपना बीए (अंग्रेज़ी) ऑनर्स से किया था; जब यह कॉलेज मैसूर विश्वविद्यालय से संबद्ध था। बाद में, उन्होंने महाराष्ट्र में उस समय मराठवाड़ा विश्वविद्यालय के नाम से जाने जानेवाले विश्वविद्यालय से अंग्रेजी साहित्य में परास्नातक डिग्री प्राप्त की। उन्होने 1973 में अखिल भारतीय नागरिक सेवा परीक्षा में सर्वोच्च स्थान प्राप्त किया और भारतीय विदेश सेवा से जुड़ गईं।
करियर
उन्होंने वाशिंगटन और मास्को के भारतीय दूतावासों में क्रमशः मंत्री और मिशन उप-प्रमुख के रूप में कार्य किया। पहली बार एक राजदूत के रूप में उन्हें 1995-1998 के बीच पेरू और बोलीविया की संयुक्त जिम्मेदारी दी गयी। 2001 में वे विदेश मंत्रालय की पहली महिला प्रवक्ता बनीं। 2004 में उन्हें भारत के उच्चायुक्त के रूप में श्रीलंका में नियुक्त किया गया। 2006 में वे चीन में भारत की पहली महिला राजदूत बनीं। 1 अगस्त 2009 को वे शिवशंकर मेनन की जगह भारत की विदेश सचिव बनीं।
21 दिसम्बर 2010 को भारत सरकार ने भारत के विदेश सचिव के रूप में निरुपमा राव के कार्यकाल को 31 जुलाई 2011 तक के लिए बढ़ा दिया।
लेखन करियर
उन्होने 'रेन राइजिंग' नामक एक कविता की किताब लिखी है। उनकी कविताओं का चीनी और रूसी भाषा में अनुवाद किया गया है।
सुलेमानचक गाँव, सनहौला (भागलपुर)
सुलेमानचक सनहौला, भागलपुर, बिहार स्थित एक गाँव है।
पर्यावरणवाद
पर्यावरणीय राजनीति
प्राकृतिक संसाधनों का सम्बन्ध सीधे पर्यावरण के साथ जुड़ा हुआ है। अब तक पर्यावरण संरक्षण के लिए पर्यावरणवाद (environmentalism), हरित राजनीति (Green Politics), पर्यावरणीय नारीवाद प्रमुख अवधारणा रहे है, जो एक समाजिक आन्दोलन के रूप में प्राकृतिक संसाधनों, पर्यावरण संरक्षण, एवं पारिस्थितिकीय प्रणालियों की रक्षा के लिए, जिसमें पर्यावरण के प्रति समाजिक शिक्षा, पर्यावरण सक्रियता के माध्यम से पर्यावरणीय राजनीतिक प्रक्रिया को प्रभावित किया जाता है और पर्यावरणीय मानको को अपने अवधारणाओं में निर्धारित किया जाता रहा है। ग्रीन राजनीति (Green Politics) एक पर्यावरण जनक्रांति है जबकि पर्यावरणीय राजनीति (Envirnment politics) का सम्बद्ध विकास के नाम पर संसाधनों का दोहन करना और विकास को ही प्राथमिकता मानकर पर्यावरण को नजर अंदाज किया जाना। पर्यावरण राजनीति एक नवीन अवधारणा के रूप में है, जिसमें राजनीति (च्वसपजपबे) को महत्व दिया जाता है और पर्यावरण (Envirment) को जान बूझकर नजर अंदाज किया जाता हैं। पर्यावरणीय राजनीति एक ऐसी राजनीतिक चाल (सडयंत्र) है, जिसमें राजनीति एक ऐसा तरिका है जिसके माध्यम से विभिन्न राष्ट्रों के पर्यावरणीय संसाधनों को प्राप्त किया जाता है व उनका दोहन करने का एक तरिका है। पर्यावरणीय राजनीति एक पूँजीवादी विकासवादी राजनीतिक (Capatiliesm Development Politics) की नमूना है जिसमें विकास के नाम पर संसाधनों की लूट मचाया हुआ है।
औद्योगिकीकरण यूरोप, अमेरीका के बाद अफ्रिका एवं एशिया महाद्वीप में तेजी से बढ़ा है। परिणामस्वरूप नगरीकरण को बढ़वा मिला और लोग अधिक मात्रा में बेरोजगार हुए हैं। चूॅकि पहले हर व्यक्ति कुटीर उद्योग, हस्तशिल्प, स्वनिर्भर रोजगार कार्य प्रणाली में कार्यरत थे। मशीनों के अविष्कार ने इन लोगों को बेकार बना दिया जिससे समाज में असमानता चरम पर आ गयी। आज समाज में धर्म, जाति, के नाम पर समाज में जो वैमन्यस्यता दिखलाई पड़ती है उसका मूल कारण आर्थिक असमानता है जो औद्योगिक विकास का ही अभिशाप है। विकास ऐसा हो कि एक सुसंगत या सतत विकास हेतु प्रकृति और मानव का एकत्व अपरिहार्य है किन्तु आज ‘‘विकास’’ के नाम पर केवल संसाधनो का ह्रास हो रहा है जो आज के परिप्रेक्ष्य में केवल खाली झोला और खोखला स्वप्न है। अगर हम जंगल उजाड़कर, शुद्ध आक्सीजन को विषैली रूपो में तब्दील कर, माँ गंगा जैसी निर्मल नदी को विष में तब्दील कर, ग्लेशियर का सिर उखाड़ कर हम कौन-सा विकास करना चाहते है? लेकिन सच बात तो यह है कि हम अपने पर्यावरण का विनाश हम विकास के नाम पर ही कर रहे है। अनादि काल से प्रकृति पर विजय पा लेने की आशंका आधुनिक विज्ञान युग में हमें फलीभूत दिखाई पड़ने लगी है। हमारे इस घमंण्ड ने ही हमें विनाश के कगार पर ला खड़ा किया है। यह तो आने वाला समय बतलायेगा कि हम अपनी इस आशंका को छोड़कर प्रकृति की छाया में मानवता को बचाना चाहते है या नहीं। विकास की भेट चढ़ती पर्यावरण के अलावा आदिम संस्कृति भी विकास की भेट चढ़़ती हुई दिखाई पड़ रही है, जो अपनी सुविधा के लिए, लाभ के लिए, लोभ के लिए, विकास के नाम पर संसाधनांे को एकत्रित कर दोहन कर रहे है। पिछले 30-35 वर्षो में हमारे समाज की जीवन पद्धति तथा सांस्कृति व सामाजिक मूल्यों में कुछ ऐसी गिरावट आई है कि जिसने भारत के समाज की समुचित अन्तर्धारा को ही प्रदुषित कर दिया है। चारों तरफ आज जिस प्रकार का संकट दिखलाई पढ़ रहा है, उससे ऐस महसूस होता है कि जैसे सारी दुनिया पागल हो गयी है और पर्यावरण से दुश्मनी निभाता, विकास महसूस हो रहा है कि जैसे इंसान ने प्रकृति के साथ ही युद्ध छेड़ दिया है। आज हमें नदियों के स्वच्छ पेयजल की जगह गंदे नालों का पानी पीना पड़़ रहा है। गंगा एवं यमुना जैसी प्रमुख नदियों का जल भी प्रदूषित हो गया है। इसमें सीवेज नालो एवं टेनरियों आदि का पानी भी मिलाया जा रहा है जिससे इसकी पवित्रता बाधित हो रही है। ‘‘प्रदूषण कम करने की आधुनिकता तो आई है किन्तु विकास के सोच में ही परिवर्तन नहीं आया है।’’ गंगा नदी- सभी नदियांे को महत्व दिया गया है, पर गंगा सबमें श्रेष्ठ है। गंगा नदी सभी नदियों की भगनी व माँ स्वरूपा है। धर्म परम्परा, संस्कृति और समाज के अनोखे संगम का प्रतीक है। ’’मानव के प्रत्येक संस्कार गंगा जल के बिना अपूर्ण है, गंगा हमारे देश की गुणकारी ही नहीं एक चमत्कारी नदी हैं।’’ हमारे विकास की प्रक्रिया ने उसके अस्तिव पर ही सवाल छोड़ रहे है। पहले तो गंगा के बारे मे कहा जाता था कि मन चंगा तो कठौती में गंगा। जिसे रैदास भी मानते थे पर आज तो मन भी गंदा व तन भी गंदा इसीलिए गंगा भी गंदी हो गयी। ‘‘जरूरी था जिसे बेचना उसे बेच नहीं पाए। सभ्यता, संस्कृति और संस्कार बेच आए।। बिगड़ी हुई दशा को न मानो दिशा नई। जानोगे बाद में तुम, क्या क्या गॅवा आए।।’’ आज चंद लोगांे की सुख, सुविधा, आमदनी में इजाफा के लिए अधिकतर लोगांे के साथ पक्षपात हो रहा है, अपनी ही सुविधा के लिए, सुख के लिए, पर्यावरण के साथ खिलवाड़ किया जा रहा है और जल, जंगल जमीन, आकाश, पताल, हर तरफ मनमाने प्रयोग किए।
पर्यावरण समस्या जिसे इंसानों को खुद ही समझने की बात है। आप केवल प्रकृति को ही बचाने के लिए नहीं बल्कि अपने आप को बचाने के लिए प्रयास कर रहे हैं। आपका अस्तित्व भी प्रकृति के साथ है। अगर हम वर्तमान समस्या को सुलझाना चाहते है तो जरूरत है कि जिस बाजार व्यवस्था से समस्या उत्पन्न हुई है उसी बाजार व्यवस्था से समाधान ढुंढने का प्रयास न करे, समाधान के लिए उनकी ओर न देखे, जिन्होंने इस दुनिया को गर्त में लाकर खड़ा कर दिया है।
महामत सुबुह सुमोहतविजय
महामत सुबुह सुमोहतविजय (1901-1987) सुशील बुधी धर्म के प्रणेता थे।
टैट्रा क्लोरो ईथेन
कार्बन टैट्रा क्लोराइड सी टी सी CCl4 रंगहीन, वाष्पशीळ, विशेष गंधवाला द्रव्य जल में प्रायः अविलेय, किन्तु इथेनॉल तथा बेंजीन में मिश्रणीय, क्व.७६.८° से. मीथेन में क्लोरीनीकरण द्वारा प्राप्त मोमों तथा रबर का मुख्य विलायक नमी के संपर्क में आने पर फासजीन तथा हाइड्रोजन क्लोराइड में विघटित होने से इसका अवयव खतरनाक
महुआटोला मुरियारी गाँव, पिपरिया (लखीसराय)
महुआटोला मुरियारी पिपरिया, लखीसराय, बिहार स्थित एक गाँव है।
भूधाराएँ
भूपर्पटी में प्रवाहित विद्युत धाराओं को भू-धाराएँ (Earth Currents) कहते हैं। यह वह धारा है जो भूमि के अन्दर से या समुद्र से होकर बहती है। ये बहुत ही कम आवृत्ति की विद्युत-धाराएँ हैं जो धरती के तल या उसके आसपास बहुत बड़े क्षेत्रफल में प्रवाहित होतीं हैं। इनकी उत्पत्ति का कारण प्राकृतिक भी है और मानवीय क्रियाकलाप भी।
भू-धाराओं को भूभौतिकीविद् स्थलमंडलीय धाराएँ (telluric currents) कहते हैं और हाल ही में पेट्रोलियम खोजने के क्षेत्र में इससे बहुत लाभ उठाया गया है। पेट्रोलियम तैलाशय की उच्च प्रतिरोधकता चट्टानों में इन धारानिकायों से उत्पन्न विभव प्रवणता के अध्ययन से, भूभौतिकीय अन्वेषण के लिये अत्यंत उपयोगी सूचनाएँ प्राप्त होती हैं। अनुमानत: इसका प्रेरण उपरली धारा पद्धति (overhead current system) से होता है। सर्वप्रथम 1847 ई0 में इंग्लैंड में, सुविकसित तार प्रणाली (telegraphy) की सहायता से पर्पटी में परिवर्तनशील विद्युद्धाराओं का प्रेक्षण किया गया था। इससे अनेक अनुसंधानकर्ताओं को भू-धाराओं के अध्ययन की प्रेरणा मिली।
परिचय
भू-धाराओं और 'भू-वायु धाराओं' के संबंध में कोई भ्रम नहीं होना चाहिए। पृथ्वी की सतह पर हवा से पृथ्वी की ओर, या इसके विपरीत, प्रवाहित विद्युद्धाराओं की व्याख्या पृथ्वी के विभवहीन क्षेत्र के आधार पर की जाती है। पृथ्वी की सतह पर स्थित बंद वक्रों (closed curves) के चारों ओर समांतर चुंबकीय बल के रेखासमाकल (line integral) की गणना द्वारा चुंबकीय विधि से इनकी पहचान की जा सकती है। परंतु भू-धाराओं के अध्ययन की विधि दूसरी है। भू-धाराओं की पहचान के लिये भूपर्पटी पर सुदूरस्थ बिंदुओं के बीच का विभवांतर मापना मड़ता है। तीन या चार विंदुओं का चुनाव इस प्रकार करते हैं कि उनसे निर्मित समकोण त्रिभुज या आयत की दो भुजाएँ क्रमश: उत्तर दक्षिण और पूर्व पश्चिम के समांतर रहें। त्रिभुज या आयत के कोणीय विंदुओं पर धातु के बृहद इलेक्ट्रोड (electrodes) गड़े रहते हैं। एक जोड़े इलेक्ट्रोड के बीच की दूरी एक दो किलोमीटर से लेकर 100 से 200 किलोमीटर तक हो सकती है। इलेक्ट्रोडों के प्रत्येक जोड़े के बीच वोल्टता का अंतर कुछ मिलीवोल्टों में होता है, जिसे उपयुक्त विंदुओं पर स्थापित सूक्ष्मग्राही उपकरणों से मापा जाता है। इलेक्ट्रोड और मिट्टी, जिसमें ये गाड़े जाते हैं, दोनो के गुणों के सर्वसम न होने के कारण, पर्पटी के किन्हीं दो विदुओं के बीच के विभवांतर का यथार्थ मान प्राप्त करने के लिये इलेक्ट्रोडों और मिट्टी के बीा संपर्क विभवांतर के संशोधनों को प्रयुक्त करना आवश्यक है। यह भी निश्चित होना चहिए कि इलेक्ट्रोडों पर संपर्क प्रतिरोध, अभिलेखन-परिपथ के प्रतिरोध की तुलना में नगण्य है और समय बीतने के साथ बदलता नहीं। भूधाराओं को मापने के लिये प्राय: गीली मिट्टी में सीसे के तार का ग्रिड (grid) गड़ा रहता है। भारत के एक वैज्ञानिक ने इलेक्ट्रोडों को 250 मीटर की दूरी पर रखा और इलेक्ट्रोडों को मिट्टी के सापेक्ष उदासीन रखकर ध्रुवण की कठिनाई दूर की। इस वैज्ञानिक का प्रत्येक इलेक्ट्रोड विद्युद्धनीय तथा विद्युदृणीय धातुओं का संयोग था।
भू-धारा वेधशाला को पृथ्वी के व्यापक क्षेत्र की आवस्थाओं का प्रतिनिधित्व करना चाहिए। इसे ऐसे स्थान पर नहीं होना चाहिए जो स्थानीय विशेषताओं से प्रभावित हो। अत: वेधशाला के लिये स्थान निश्चित करने से पूर्व भू-प्रतिरोधकता (earth resistivity) सर्वेक्षण द्वारा निश्चत कर लिया जाता है कि वेधशाला स्थान की भूवैज्ञानिक संरचना (geological structrue) भू-धारा को किसी निम्न प्रतिरोधकता की दिशा में प्रेरित करने के लिये विशेष रूप से उपयुक्त नहीं है।
अंतरराष्ट्रीय परंपरा के अनुसार खगोलीय याम्योत्तर की दिशा में भू-धारा के प्रवाह को 'उत्तराभिमुख घटक', उ (N), कहते हैं और यदि प्रवाह उत्तर की ओर हो तो यह धनात्मक होता है। इसी प्रकार खगोलीय याम्योत्तर के लंबवत प्रवाह को 'पूर्वाभिमुख घटक', पू (E), कहते हैं तथा यह पूर्व की ओर धनात्मक है।
वाटरलू, वांग्कायो (Huancayo), एब्रो, पैरिस, बटेविया जैसे अनेक स्थानों में परिणामी भू-धारा की दिशा को एक ही दिगंश (azimuth), या उसके विपरीत, तक सीमित पाया गया है। यद्यपि यह विशेषता कुछ स्थानों जैसे दूसॉन (Tucson), ऐरिजोना (Arizona) आदि में नहीं पाई जाती, फिर भी इसका व्यापक क्षेत्र में पाया जाना एक रोचक तथ्य है। भू-धाराओं का विचरण दो प्रकार से होता है :
अनियमित विचरण या तूफान
इनके अनेक लक्षण चुंबकीय विक्षोभ से मिलते जुलते हैं। भू-धारा तूफान, चुबंकीय तूफान और ध्रुवीय ज्योति की घटनाओं का समय एक ही होता है तथा इनका प्रादुर्भाव विश्वव्यापी और एक साथ होता है। इन दोनों सक्रियताओं का 11 वर्षीय विचरण होता है, जो सूर्य के धब्बों की सक्रियता के साथ संगत होता है और इसमें 27 दिवसीय आवृति की प्रवृत्ति भी होती है। चुंबकीय सक्रियता के समान ही भू-धारा के स्थानीय विक्षोभ उच्च अक्षोशों पर अत्यंत तीव्रता से होते है। यह भी विचारणीय है कि भू-धारा के अभिलेखन चुंबकीय विक्षोभ के लगभग समांतर होते हैं और दोनों की प्रकृति भी एक सी होती है। उपर्युक्त समानताएँ दोनो घटनाओं के गहरे भौतिक संबंधों की ओर इंगित करती है।
नियमित विचरण
दैनिक चुंबकीय विचरणों से इनकी निम्नलिखित समानताएँ होती हैं: (अ) दिन में रात की अपेक्षा विचरण तीव्र होते हैं। (ब) जाड़ों की तुलना में गर्मी के दिनों में इनका परास अधिक उच्च होता है।
वाटरलू और टूसॉन की वेघशालाओं के प्रेक्षणों से उपर्युक्त निष्कर्ष स्पष्ट प्रतिपादित होते हैं। उत्तरी और दक्षिणी गोलार्धों में भू-धाराओं के प्रेक्षणों से विषुवत्‌ के निकट कला परिवर्तन (phase change) प्रकट होता है। दोपहर के समय दोनों ओर से भू-धारा का मुख्य प्रवाह विषुवत्‌ की ओर होता है। नीचे लिखे तथ्यों से स्पष्ट हो जाता है कि भू-धाराओं के दैनिक विचरण तथा पार्थिव चुंबकत्व में भोतिक संबंध है:
रुनी (Rooney) के अनुसार प्रदर्शित वाटरलू (अक्षांश 300 द0) चुंबकीय बल और भू-धाराओं के दैनिक विचरण की दर चित्र में प्रदर्शित है। चित्र में वक्र अ वाटरलू की भू-धाराओं के उत्तरी अवयव का दैनिक विचरण निरूपित करता है और वक्र ब उसी स्थान के क्षैतिज चुंबकीय बल के पूर्वी अवयव का काल व्युत्पन्न (time derivative) है। चित्र में संपूर्ण रैखिक वक्र (time curve) उस स्थान के चुंबकीय बल के पूर्वी अवयव के विचरण का संकेत करता है। चूकिं वक्र अ और ब लगभग समांतर हैं, अत: इनमें से किसी एक का झुकना अ और ब से निरूपित विचरणों का आकस्मिक संबंध बताता है1 यह समझना असंगत नहीं है कि यदि सब नहीं तो अधिकांश भू-धाराएँ पार्थिव चुंबकीय बलों में विचरणों के कारण प्रेरित धाराएँ हैं। साथ ही यह भी तथ्य है कि इस धाराओं के निर्माण में अन्य कारक भी सहायक हो सकते हैं। अ और ब के बीच व्यवस्थित कला अंतर का होना प्रतीत होता है। भू-धाराओं और इनके संगत भू-चुंबकीय क्षेत्रों के आँकड़ों के विश्लेषण से ज्ञात हुआ है है कि मध्य स्पष्ट होते हैं, उत्तराभिमुख चुंबकीय घटक (उत्क्रमित) के विचरण वक्र से मिलते जुलते विचरण होते हैं, न कि उत्तराभिमुख चुंबकीय घटक के विचरण के समय दर से, जैसा कि उस स्थिति में होना चाहिए जबकि धारातंत्री प्रेरित प्रभाव से उत्पन्न हो। इस असंगति का संकेत यह है कि भू-धारा निकाय (system) का मूल उतना सरल नहीं है, जितना चित्र के अ और ब की स्पष्ट समानता से प्रतीत होता है।
चचोडिया विष्ठ, रानीखेत तहसील
चचोडिया विष्ठ, रानीखेत तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
पुरोला विधानसभा निर्वाचन क्षेत्र, उत्तराखण्ड
पुरोला विधानसभा निर्वाचन क्षेत्र उत्तराखण्ड के 70 निर्वाचन क्षेत्रों में से एक है। उत्तरकाशी जिले में स्थित यह निर्वाचन क्षेत्र अनुसूचित जाति के उम्मीदवारों के लिए आरक्षित है। 2012 में इस क्षेत्र में कुल 58,640 मतदाता थे।
विधायक
2012 के विधानसभा चुनाव में मालचंद इस क्षेत्र के विधायक चुने गए।
!वर्ष !colspan="2" align="center"|पार्टी !align="center" |विधायक !पंजीकृत मतदाता !मतदान % !बढ़त से जीत !स्रोत
कालक्रम
शंबर
(1) विख्यात वैदिक तथा पौराणिक असुर : वैदिक शंबर पर्वतनिवासी दास था जिसने 'वृत्र' की तरह आकाश में नब्बे, निन्यानवे या सौ दुर्गों का निर्माण किया था (ऋ, 2-14, 19)। अपने को देवता मान लेने पर इंद्र ने मरुतों और अश्विनियों की सहायता से तथा दिवोदास के अनुरोध पर इसका वध कर दिया एवं समस्त दुर्ग नष्ट कर डाले।
पुराणेतिहास ग्रंथों में यह कश्यप और दनु के पुत्रों में से एक था और दानव होते हुए भी परम ज्ञानी तथा राजनीतिज्ञ था। वृत्रासुर से हुए युद्ध में इस देवपीड़क असुर का वध भी इंद्र के हाथों हुआ।
(3) इस नाम के अन्य अनेक दानवों में हिरण्याक्ष का पुत्र, त्रिपुर नगरी का बलि पक्षीय असुर योद्धा आदि उल्लेखनीय हैं।
ज़िन्दगी एक जुआ
ज़िन्दगी एक जुआ प्रकाश मेहरा द्वारा निर्देशित 1992 में बनी हिन्दी भाषा की फिल्म है। ये फिल्म सफल नहीं रही थी।
संक्षेप
अपने नियोक्ता जगजीत सिंह उर्फ जे जे (अनुपम खेर) के जीवन को बचाने के बाद हरिकिशन (अनिल कपूर) को वेतन में ऐसी वृद्धि दी गई जिसका उसने केवल सपना देखा था। हरिकिशन अपने नियोक्ता को खुश करने के लिए उत्सुक है और वो अपना नाम हैरी में बदल लेता है, और वो सब कुछ करता है जिसे उसे करने का निर्देश दिया जाता है। जल्द ही हैरी को पता चलता है कि वह अवैध गतिविधियों में अपने नियोक्ता की सहायता कर रहा है। जब वह ये सब छोड़ने की कोशिश करता है, तो उसे बताया जाता है कि उसकी माँ (आशा शर्मा) को उसके सहयोग की गारंटी के लिए कैद में रखा गया है। हैरी को अब एक ऐसी योजना के साथ आना होगा जो उसकी सुरक्षा और उसकी माँ की आजादी की गारंटी दे, और साथ ही साथ पुलिस द्वारा गिरफ्तार होने से बचाए।
सेवरी गाँव, सनहौला (भागलपुर)
सेवरी सनहौला, भागलपुर, बिहार स्थित एक गाँव है।
पाइरिडीन
पाइरिडीन C5H5N तीक्ष्ण गंध वाला रंगहीन द्रव्य आर्द्रताग्राही क्व.११५° से. जल तथा कार्बनिक विलायकों में मिश्रणीय तीव्र क्षारक, लाल लिटमस को नीला करता है। विषैला कोलतार में विषम चक्रीय यौगिक के रूप में उपस्थित विलायक के रूप में, पूतिरोधी के रूप में तथा कार्बनिक यौगिकों को बनाने में प्रयुक्त बेंजीन से अधिक स्थायी इसका नाइट्रीकरण या ब्रोमीनिकरण कठिनाई से रासायनिक क्रिया में नाइट्रोबेंजीन के सदृश पाइरिडीन एक कार्बनिक यौगिक है।
जिम पार्सन्स
जेम्स जोज़फ़ "जिम" पार्सन्स (James Joseph "Jim" Parsons, जन्म २४ मार्च १९७३) एक अमेरिकी टेलीविजन व फ़िल्म अभिनेता है। वे सीबीएस के धारावाहिक द बिग बैंग थीअरी में शेल्डन कूपर के पात्र के लिए मशूहर है और उनके अभिनय को कार्यक्रम की सफलता का महत्वपूर्ण अंग माना जाता है।  उन्हें अपने अभिनय के लिए कई पुरस्कारों से सम्मानित किया गया है जिनमे टेलीविजन क्रिटिक्स असोसिएशन पुरस्कार, नैशनल असोसिएशन ऑफ़ ब्रोडकास्टर्स टेलीविजन्स चेयरर्मैंस पुरस्कार, एक हास्य शृंखला में मुख्य अभिनेता के रूप में बेहतरीन अभिनय के लिए दो लगातार एमी पुरस्कार व सर्वश्रेष्ठ अभिनेता एक हास्य टेलीविजन शृंखला में का गोल्डन ग्लोब पुरस्कार शामिल है। पार्सन्स ने पीरियड ड्रामा फिल्म हिडन फिगर्स (2016) में सहायक भूमिका निभाई।
शुरूआती जीवन
पार्सन्स का जन्म होस्टन. टेक्सास में दो बच्चों में बड़े बेटे के रूप में हुआ था। छः वर्ष की उम्र में विद्यालय के द एलिफंट्स चाइल्ड नाटक में कोला-कोला पक्षी का पात्र निभाने के बाद पार्सन्स ने निर्णय लिए की वे एक अभिनेता बनेंगे. युवा पार्सन्स थ्रिज़ कंपनी, फैमिली टाईज़ और द कोस्बी शो जैसे धारावाहिकों से काफ़ी प्रभावित हुए. उन्होंने क्लेन ओक हाई स्कुल, स्प्रिंग, टेक्सास में पढ़ाई की.
कॉलेज से उपाधी उत्तीर्ण करने के बाद पार्सन्स ह्यूस्टन विश्वविद्यालय में दाखिल हुए. वहां उन्होंने ३ वर्ष के समय में १७ नाटकों में अभिनय किया। वे इन्फर्नल ब्राइडग्रूम प्रोडक्शंस की स्थापना करने वालो में से एक थे और वे स्टेजेस रेपरटोरी थिएटर में भी हमेशा हिस्सा लेते रहे. पार्सन्स ने सैन डियागो विश्वविद्यालय में १९९९ में दाखिला लिया। बे उन सात क्षत्रों में से एक थे जिन्हें खास दो-वर्षीय पारंपरिक थिएटर के कोर्स के लिए चुना गया जो ओल्ड ग्लोब थिएटर के साथ सिखाया जाता है। २००१ में उपाधी ग्रहण करने के बाद वे न्यू योर्क चले आए।
गुरु गोबिन्द सिंह इन्द्रप्रस्थ विश्वविद्यालय
गुरु गोबिंद सिंह इन्द्रप्रस्थ विश्वविद्यालय (अनौपचारिक रूप से, इन्द्रप्रस्थ विश्वविद्यालय अथवा आई.पी.) दिल्ली में एक सार्वजानिक, वृतिक विश्वविद्यालय है। १९९८ में यह संस्थापित की गयी थी, जो की अब १२० से भी अधिक महाविद्यालयों को संबद्ध करती है जो राष्ट्रीय राजधानी क्षेत्र तक फैले हुए है। विश्वविद्यालय के कैम्पस में १५ शिक्षालय और एक संघटक महाविद्यालय - इंदिरा गाँधी प्रौद्योगिकी संसथान है।
गुरु गोबिंद सिंह इन्द्रप्रस्थ विश्वविद्यालय को देश के शिक्षा के क्षेत्र में प्रवर्तकों में गिना जाता है। यह पहली और एकमात्र भारतीय और एशिआइ विश्वविद्यालय है जिसको "प्लाटिनम टेकनोलौजी अवार्ड फॉर क्वालिटी एंड एक्सीलेंस", जीनीवा, स्वीजरलैंड में शिक्षा के क्षेत्र में मिला है। यह पुरस्कार "अदरवेज मैनेजमेंट एंड कनसलटिंग", पैरिस द्वारा दिया गया है।
विश्वविद्यालय, राष्ट्रमंडल विश्वविद्यालय संघ, भारतीय विश्वविद्यालय संघ, भारतीय चिकित्सा परिषद, दूरशिक्षा परिषद का एक सदस्य है।
परिचय
१९९७ में दिल्ली में चार केंद्रीय विश्वविद्यालय थे - दिल्ली विश्वविद्यालय, जवाहर लाल नेहरु विश्वविद्यालय, जामिया मिल्लिया इस्लामिया विश्वविद्यालय और इंदिरा गाँधी राष्ट्रीय मुक्त विश्वविद्यालय। दिल्ली विश्वविद्यालय एक मात्र सम्बद्ध करने वाली विश्वविद्यालय थी। उस समय दिल्ली विश्वविद्यालय कोई भी नया महाविद्यालय खोलने या राजकीय महाविद्यालयों को सम्बद्ध करने की स्तिथि में नहीं थी। अतः दिल्ली विश्वविद्यालय और बाकि के अन्य विश्वविद्यालयो पर आवश्यकता से अधिक छात्रों से पड़ रहे बोझ को कम करने के लिए गुरु गोबिंद सिंह इन्द्रप्रस्थ विश्वविद्यालय का निर्माण किया गया था, परन्तु अब यह विश्वविद्यालय एक काफी अच्छा विकल्प बन चुका है।
विश्वविद्यालय के ८५ प्रतिशत सीटें, दिल्ली के छात्रों के लिए आरक्षित की गयी थी। इस आरक्षण से छात्रों को काफी राहत मिली, क्योंकि अब उन्हें अन्य राज्यों में दाखिले के लिए जाने की ज़रूरत नहीं थी। उस समय ५००० सीटें अलग अलग क्षेत्रो में बनायीं गयी थी, जो की अब ५०००० से भी अधिक को पार कर गयी है।
परिसर
विश्वविद्यालय के दो परिसर है - एक कश्मीरी गेट और एक द्वारका में. कश्मीरी गेट परिसर विश्वविद्यालय का पहला परिसर था जहा इसका संस्थापन किया गया था। द्वारका परिसर, विश्वविद्यालय का नया परिसर है। विश्वविद्यालय, वर्त्तमान में द्वारका से कार्यशील है। लगभग सभी विभाग, कश्मीरी गेट से विस्थापन कर चुके है, कुछ को छोड़ कर जो की जुलाई २०११ तक विस्थापन कर लेंगे. द्वारका परिसर में विश्वविद्यालय के १० शिक्षालय कार्यशील है, जो की ३००० से भी अधिक स्नातक और स्नातकोत्तर छात्रों को वृतिक शिक्षा प्रदान कर रहे है।
कश्मीरी गेट परिसर में इंदिरा गाँधी प्रौद्योगिकी संसथान और अम्बेडकर विश्वविद्यालय कार्यशील ह. अन्तराष्ट्रीय स्तर के अनुसन्धान और आविष्कार सुविधा से लैस, के लक्ष्य के साथ, विश्वविद्यालय ने पूर्वी दिल्ली में भारतीय सूचना प्रौद्योगिकी संसथान को स्थापित करने का निर्णय लिया है। यह सूरजमल विहार में १९ एकड़ के भूमि पर बनेगा और इसे विश्वविद्यालय का पूर्वी परिसर कहा जायेगा जिस पर जल्द ही निर्माण कार्य शुरू होगा.
विश्वविद्यालय सूचना और संसाधन केंद्र
विश्वविद्यालय सूचना और संसाधन केन्द्र, विश्वविद्यालय का प्राथमिक पुस्तकालय है,
अकादमिक
विश्वविद्यालय से निम्नलिखित प्रमुख कोर्स संबध है
पश्चिम
पश्चिम सामान्य: एक संज्ञा, विशेषण या क्रियाविशेषण है जो एक दिशा या भूगोल की ओर इंगित करता है।
पश्चिम, चार प्रमुख दिशाओं मे से एक है साथ ही यह कुतुबनुमा के दिशासंकेतों मे से भी एक प्रमुख संकेत है। यह पूर्व का विपरीत है और उत्तर और दक्षिण के लंबवत होता है।
मानकानुसार एक मानचित्र के बाईं ओर पश्चिम होता है।
पश्चिम की ओर नौगमन (नेविगेशन) हेतु, कुतुबनुमा (कम्पास) के दिगंश को 270° पर बिठाना (सेट करना) पड़ता है।
पृथ्वी अपनी धुरी पर पश्चिम दिशा की विपरीत दिशा मे घूमती है, इसलिए सूर्य इस दिशा मे अस्त होता है।
भारत–मलेशिया सम्बन्ध
भारत-मलेशिया संबंध ( अंग्रेज़ी: India–Malaysia relations; ; जावी: هوبوڠن اينديا – مليسيا) का तात्पर्य भारत और मलेशिया के बीच द्विपक्षीय विदेशी संबंधों से है। भारत का कुआलालंपुर में एक उच्च आयोग है, और मलेशिया में नई दिल्ली में उच्च आयोग और चेन्नई और मुंबई में एक-एक कॉन्सलट जनरल है। दोनों देश राष्ट्रमंडल के पूर्ण सदस्य होने के साथ-साथ एशियाई संघ और जी १५ के माध्यम से भी जुड़े हुए हैं।
भारत और मलेशिया विभिन्न सांस्कृतिक और ऐतिहासिक तौर से भी एक-दूसरे से प्राचीन काल से जुड़े हुए हैं। द्विपक्षीय सम्बंध मैत्रिपूर्ण होने का एक कारण यह भी है कि मलेशिया में भारतीय प्रवासियों की एक काफ़ी बड़ी संख्या है। मलेशिया के चौथे और सबसे लंबे समय तक सेवा करने वाले प्रधानमंत्री महाथिर मोहमद के दादा भी भारतीय मूल के थे। व्यापार के मोर्चे पर उनके द्विपक्षीय व्यापार की मात्रा $ 10.5 बिलियन है और 2020 तक इसके $ 25 बिलियन तक पहुंचने की उम्मीद है।
2017 में तत्कालीन प्रधान मंत्री नजीब रजाक की यात्रा के बाद, भारत और मलेशिया दोनों ने भारत सरकार के खाद्य सुरक्षा के अलावा बुनियादी ढांचे के विकास और स्मार्ट सिटीज़ के निर्माण जैसे क्षेत्रों में नए अध्याय में सहयोग का विस्तार करने पर सहमति व्यक्त की। किंतु भारत सरकार और समाज में कई लोगों का मानना है कि महाथिर पाकिस्तान का बहुत अधिक समर्थन करते हैं।
आधुनिक इतिहास
दोनों आधुनिक राष्ट्रों के बीच आधिकारिक राजनयिक संबंध 1957 में, मलाया संघ की स्वतंत्रता के बाद स्थापित किए गए थे। तब से, दोनों देशों के नेताओं ने एक-दूसरे के लिए कई दौरे किए।
आर्थिक संबंध
2000-2013 तक की अवधि में मलेशिया भारत में 19 वाँ सबसे बड़ा निवेशक था, जिसकी कुल FDI $ 618.37 मिलियन है। $ 6 बिलियन अमेरिकी डॉलर से अधिक का मलेशियाई निवेश दूरसंचार, स्वास्थ्य सेवा, बैंकिंग और निर्माण परियोजनाओं के रूप में भी आता है। दोनों देशों के बीच व्यापार 1992 में केवल US $ 0.6 बिलियन से बढ़कर 2012 में US $ 13.32 बिलियन हो गया है। इसके अलावा, भारतीय औद्योगिक, आईटी और स्वास्थ्य सेवा कंपनियां मलेशिया में लगभग 150,000 भारतीयों (10,000 भारतीय प्रवासियों सहित) के साथ कुशल और अर्ध-कुशल श्रमिकों के साथ आईटी, विनिर्माण और बैंकिंग के क्षेत्रों में देश में कार्यरत हैं। मलेशियाई कंपनियां विभिन्न भारतीय राज्यों में कई बुनियादी ढांचा परियोजनाओं में भाग ले रही हैं।
2017 में, भारत और मलेशिया ने 31 देशों के समझौता ज्ञापनों (MoU) के आदान-प्रदान के साथ U $ 36 बिलियन में एक नए व्यापारिक समझौते पर हस्ताक्षर किए, जो दोनों देशों के बीच आर्थिक संबंधों के इतिहास में सबसे बड़ा है। एक मलेशिया भारत व्यापार परिषद भी है।
शिक्षा संबंध
1960 और 1970 के दशक के बीच, लगभग 30,000 मलेशियाई छात्रों ने भारतीय शैक्षिक संस्थानों में अध्ययन किया, जिनमें से ज्यादातर चिकित्सा क्षेत्र में हैं। 2017 में मलेशिया में 30% से अधिक डॉक्टर भारत में शिक्षित थे। भारत सरकार मलेशियाई छात्रों को छात्रवृत्ति भी प्रदान करती है। कई मलेशियाई मेडिकल छात्रों के भारत में अपनी शिक्षा को आगे बढ़ाने की आवश्यकता के कारण, मणिपाल ग्लोबल एजुकेशन ग्रुप ने मलेशिया में अपने परिसरों को स्थापित करने पर सहमति व्यक्त की।
सुरक्षा संबंध
मलेशिया के गठन से पहले के समय से, मलेशिया के कई सुरक्षा बलों के सदस्यों को भारत में प्रशिक्षित किया जाता रहा है। बढ़ते चीनी प्रभाव को लेकर प्रतिक्रिया के रूप में, भारत ने मलेशिया के साथ सैन्य और सुरक्षा सहयोग बढ़ाने की इच्छा व्यक्त की है।
भारत में गन्ने की खेती
गन्ना, भारत की महत्वपूर्ण वाणिज्यिक फसलों में से एक है और इस‌का नकदी फसल के रूप में एक प्रमुख स्थान है। चीनी का मुख्य स्रोत गन्ना है। भारत दुनिया में चीनी का दूसरा सबसे बड़ा उत्पादक देश है। गन्ने की खेती बड़ी संख्या में लोगों को रोजगार देती है और विदेशी मुद्रा प्राप्त करने में एक महत्वपूर्ण भूमिका निभाती है।
गन्ने की प्रमुख किस्में
गन्ने की प्रमुख किस्में निम्नानुसार हैं-
अनुमोदित किस्में
शीघ्र (9 से 10 माह) में पकने वाली वाली – को. 7314 (उपज प्रति एकड़ – 320-360 क्विं.), को. 64 (उपज प्रति एकड़ – 320-360 क्विं.) को.सी. 671 (उपज प्रति एकड़ – 320-360 क्विं.)
मध्य से देर से (12-14 माह) में पकने वाली – को. 6304 (उपज प्रति एकड़ – 380-400 क्विं.), को.7318 (उपज प्रति एकड़ – 400-440 क्विं.), को. 6217 (उपज प्रति एकड़ – 360-400 क्विं.) नई उन्नत किस्में
शीघ्र (9 -10 माह ) में पकने वाली – को. 8209 (उपज प्रति एकड़ -360-400 क्विं.), को. 7704 (उपज प्रति एकड़ -320-360 क्विं.), को. 87008 (उपज प्रति एकड़ -320-360 क्विं.), को. 87010 (उपज प्रति एकड़ -320-360 क्विं.), को. जवाहर 86-141 (उपज प्रति एकड़ -360-400 क्विं.), को. जवाहर 86-572 (उपज प्रति एकड़ -360-400 क्विं.)
मध्यम से देर (12-14 माह ) में पकने वाली – को. जवाहर 94-141 (उपज प्रति एकड़ -400-600 क्विं.), को. जवाहर 86-600 (उपज प्रति एकड़ -400-600 क्विं.), को.जवाहर 86-2087 (उपज प्रति एकड़ -400-600 क्विं.)
गन्ने की बुवाई
गन्ना बोने का समय – गन्ने की अधिक पैदावार लेने के लिए सर्वोत्तम समय अक्टूबर – नवम्बर है । बसंत कालीन गन्ना फरवरी-मार्च में लगाना चाहिए ।
भूमि का चुनाव एवं तैयारी : गन्ने के लिए काली भारी मिट्टी, पीली मिट्टी, तथा रेतेली मिट्टी जिसमें पानी का अच्छा निकास हो गन्ने हेतु सर्वोत्तम होती है।
गन्ना बीज का चुनाव– गन्ना बीज 9 से 10 माह के उम्र का गन्ना बीज के लिए उपयोग करे, गन्ना बीज उन्नत जाति, मोटा, ठोस, शुद्ध व रोग रहित होना चाहिए. जिस गन्ने की छोटी पोर हो फूल आ गये हो, ऑंखे अंकुरित हो या जड़े निकल आई हो ऐसा गन्ना बीज के लिये उपयोग न करें।
बीज की मात्रा- एक ऑख का टुकड़ा लगाने पर प्रति एकड़ 10 क्विंटल बीज लगेगा, 2 ऑख के टुकड़े लगाने पर 20 क्विंटल बीज लगेगा, पॉली बैग, पॉली ट्रे के उपयोग से बीज की बचत होगी तथा अधिक उत्पादन प्राप्त होगा.
बीज की कटाई- तेज धार वाले ओजार से गन्ना की कटाई करते समय ध्यान रखें कि ऑख के ऊपर वाला भाग 1/3 तथा निचला हिस्सा 2/3 भाग रहे.
बुवाई विधि – माध्यम से भारी मिट्टी में सुखी बुवाई करें नालियों में गोबर खाद या कम्पोस्ट खाद, डाले. नालियों में गन्ने के टुकड़े को कातार में जमा दें. गन्ने की आंखे आजू-बाजू में हो ऐसा रखें (दोनों आंखे नाली की बगल की तरफ हो) इसके बाद 2-3 इंच मिट्टी से टुकडो को दबा दे.
गन्ने की देखभाल
गोबर खाद या कम्पोस्ट- गन्ना फसल के लिये लगभग 50 कुन्टल गोबर खाद या कम्पोस्ट खाद का उपयोग गन्ना बुवाई के समय नालियों में डालकर करना चाहिए. गोबर खाद के कारण जमीन में हवा व पानी का संतुलन बना रहता है. मिट्टी की जलधारण क्षमता बढती हें जीवा‍‌‍णओ की संख्या में वृद्धि होती हें हरी खाद प्रेसमड मुर्गी खाद बायोकम्पोस्ट, गन्ने की सुखी पत्तियां अन्य घासफूस की पलटवार कर भूमि में कार्बनिक पदार्थ मिलायें जा सकते हैं.
रसायनिक उर्वरको का प्रयोग – फसलो की सही बढ़बार, उपज और गुणवत्ता के लिये पोषक तत्वों का सही अनुपात और जरुरी मात्रा में मिट्टी परिक्षण प्रतिवेदन (रिपोर्ट) के अनुसार ही प्रोयोग करें जहाँ तक संभव हो सरल खाद जैसे यूरिया, सुपरफास्फेट, व म्यूरेट ऑफ़ पोटाश जैसे उर्वरको अनुशासित मात्रा में फसल को दें.
गन्ने की नालियों पर हल्की एवँ भारी मिट्टी चढ़ाना – गन्ना फसल में जरुरी कांसे / कल्ले आने के लिये डेढ़ से दो माह की समयावधि में हल्की मिट्टी चढ़ाना चाहिए तथा जब कांसे / कल्ले जरुरत के मुताबिक निकल आये तव भारी मिट्टी चढ़ाना चाहिए इससे नये कांसे / कल्ले निकलना बन्द हो जायेगे.
खरपतवार नियंत्रण – गन्ना बुवाई के पश्चात् पहले 4 माह तक नींदा नियंत्रण नहीं करने पर गन्ना उत्पादन में 50 प्रतिशत तक कमी हो सकती हैं इसके लिए 3-4 बार निंदाई गुड़ाई करना चाहिए।
सिंचाई- सिंचाई की आवश्यकता मिट्टी व जलवायु पर निर्भर करती हैं. मिट्टी में रेत की मात्रा अधिक होने पर सिंचाई की मांग अधिक होगी. भारी मिट्टी में सिंचाई अवधि बढ़ाई जा सकती है. मिट्टी में जीवांश की मात्रा अधिक होने से जलग्रहण की क्षमता बढ़ती है.
टपक (ड्राप) सिंचाई पद्धति- उन्नत सिंचाई पद्धतियो में टपक (ड्राप) सिंचाई पद्धति से फसल के लिये आवश्यकता अनुसार उचित मात्रा में द्रव रूप रसायनिक उर्वरक सीधे जड़ो तक पहुचाये जा सकते हैं. यह (ड्राप) सिंचाई पद्धति अपनाने पानी की 50 से 60 प्रतिशत तक तथा उर्वरको की 20 से 35 प्रतिशत तक की बचत की जा सकती है. बिजली की बचत के साथ सिंचाई के लिए मजदूरो की आवश्यकता नहीं होती हैं खरपतवार पर पूर्ण नियंत्रण होता हें. गन्ना उत्पादन में 30 से 35 प्रतिशत बढ़त होती हैं.
गन्ने में अंतरवर्ती (सह) फसल – अंतरवर्ती (सह) फसल हेतु इस तरह की फसल का चुनाव जो की गन्ने की फसल से प्रतिस्पर्धा ना करें. प्याज, आलू, राजमा, धनिया, मूंग, उड़द तथा सब्जियां लगायें.
गन्ने की पेंड़ी अधिक लाभकारी
इसकी उपज कम प्राप्त होती है । यदि पेड़ी फसल में भी योजनाबध्द तरीके से कृषि कार्य किये जावें तो इसकी उपज भी मुख्य फसल के बराबर प्राप्त की जा सकती है । मुख्य गन्ना फसल के बाद बीज टुकड़ों से ही पुन: पौधे विकसित होते हैं जिससे दूसरे वर्ष फसल प्राप्त होती है । इसी प्रकार तीसरे साल भी फसल ली जा सकती है । इसके बाद पेड़ी फसल लेना लाभप्रद नहीं होता । यहां यह उल्लेखनीय है कि रोग कीट रहित मुख्य फसल से ही भविष्य की पेड़ी फसल से अधिक उपज ली जा सकती है । चूंकि पेड़ी फसल बिना बीज की व्यवस्था तथा बिना विशेष खेत की तैयारी के ही प्राप्त होती है, इसलिए इसमें लागत कम लगती है । साथ ही पेड़ी की फसल मुख्य फसल अपेक्षा जल्द पक कर तैयार हो जाती है । इसके गन्ने के रस में मिठास भी अधिक होती है।
भारतीय राजनीतिक नारों की सूची
भारतीय राजनेताओ के द्वारा दिये गये नारे :-
1) जय हिन्द :- सुभाषचंद्र बोस
2) इनकलाब जिन्दाबाद :-भगत सिंह
3) दिल्ली चलो :- सुभाषचंद्र बोस
4) तुम मुझे खून दो मै तुम्हे आजादि दूँगा :- सुभाषचंद्र बोस
5) हे राम:- महात्मा गांधी
6) करो या मरो:- महात्मा गांधी
7) भारत छोड़ो :- महात्मा गांधी
8) अंग्रेजों भारत छोड़ो :- यूसुफ मेहर अली
9) पूर्ण स्वराज की प्राप्ति :- जवाहरलाल नेहरू
10) आराम हराम है:- जवाहरलाल नेहरु
11) Who Live in Die :- जवाहरलाल नेहरु
12) स्वराज मेरा जन्मसिद्ध अधिकार है :- बाल गंगाधर तिलक
13) मेरे शरीर पर किया गया लाठी का प्रहार अंग्रेजी शासन के ताबूत की कील साबित होगा:- लाला लाजपत राय
14) साइमन वापस जाओ :- लाला लाजपत राय
15) जय जगत :- विनोबा भावे
16) जय जवान, जय किसान :- लाल बहादुर शास्त्री
17) जय जवान,जय किसान,जय विज्ञान:- अटल बिहारी वाजपेयी
18) सम्पूर्ण क्रांति:- जय प्रकाश नारायण
19) जन-गण-मन :- रविन्द्रनाथ टैगोर
20) वंदे मातरम :- बाल गंगाधर तिलक
21) मारो फिरंगी को :- मंंगल पांडे
22) कर मत दो:- सरदार बल्लभ भाई पटेल
23) वेदों की ओर लौटो:- स्वामी दयानंद सरस्वती
24) विजयी विश्व तिरंगा प्यारा:- श्याम लाल गुप्ता पार्षद
25) सरफरोसी की तमन्ना अब हमारे दिल में है:- बिस्मिल अज़ीमाबादी
26) सारे जहाँ से अच्छा हिंदुस्तान हमारा:- मुहम्मद इक़बाल
अबीर गोस्वामी
मृत्यु
हृदय घात (दिल का दौरा) से गोस्वामी की मृत्यु हुई। उनकी उम्र लगभग 37 वर्ष थी।
टीवी शो
अबीर गोस्वामी ने निम्न टेलीविजन कार्यक्रमों में भी काम किया:
भारत छोड़ो आन्दोलन
भारत छोड़ो आन्दोलन, द्वितीय विश्वयुद्ध के समय 8 अगस्त 1942 को आरम्भ किया गया था। यह एक आन्दोलन था जिसका लक्ष्य भारत से ब्रिटिश साम्राज्य को समाप्त करना था। यह आंदोलन महात्मा गांधी द्वारा अखिल भारतीय कांग्रेस समिति के मुम्बई अधिवेशन में शुरू किया गया था। यह भारतीय स्वतंत्रता संग्राम के दौरान विश्वविख्यात काकोरी काण्ड के ठीक सत्रह साल बाद 8 अगस्त सन 1942 को गांधीजी के आह्वान पर समूचे देश में एक साथ आरम्भ हुआ। यह भारत को तुरन्त आजाद करने के लिये अंग्रेजी शासन के विरुद्ध एक सविनय अवज्ञा आन्दोलन था।
क्रिप्स मिशन की विफलता के बाद महात्मा गाँधी ने ब्रिटिश शासन के खिलाफ़ अपना तीसरा बड़ा आंदोलन छेड़ने का फ़ैसला लिया। 8 अगस्त 1942 की शाम को बम्बई में अखिल भारतीय कांग्रेस कमेटी के बम्बई सत्र में 'अंग्रेजों भारत छोड़ो' का नाम दिया गया था। हालांकि गाँधी जी को फ़ौरन गिरफ़्तार कर लिया गया था लेकिन देश भर के युवा कार्यकर्ता हड़तालों और तोड़फ़ोड़ की कार्यवाहियों के जरिए आंदोलन चलाते रहे। कांग्रेस में जयप्रकाश नारायण जैसे समाजवादी सदस्य भूमिगत प्रतिरोधि गतिविधियों में सबसे ज्यादा सक्रिय थे। पश्चिम में सतारा और पूर्व में मेदिनीपुर जैसे कई जिलों में स्वतंत्र सरकार, प्रतिसरकार की स्थापना कर दी गई थी। अंग्रेजों ने आंदोलन के प्रति काफ़ी सख्त रवैया अपनाया फ़िर भी इस विद्रोह को दबाने में सरकार को साल भर से ज्यादा समय लग गया।
इतिहास
विश्व युद्ध में इंग्लैण्ड को बुरी तरह उलझता देख जैसे ही नेताजी ने आजाद हिन्द फौज को "दिल्ली चलो" का नारा दिया, गान्धी जी ने मौके की नजाकत को भाँपते हुए ८ अगस्त १९४२ की रात में ही बम्बई से अँग्रेजों को "भारत छोड़ो" व भारतीयों को "करो या मरो" का आदेश जारी किया और सरकारी सुरक्षा में यरवदा पुणे स्थित आगा खान पैलेस में चले गये। ९ अगस्त १९४२ के दिन इस आन्दोलन को लालबहादुर शास्त्री सरीखे एक छोटे से व्यक्ति ने प्रचण्ड रूप दे दिया। १९ अगस्त,१९४२ को शास्त्री जी गिरफ्तार हो गये। ९ अगस्त १९२५ को ब्रिटिश सरकार का तख्ता पलटने के उद्देश्य से 'बिस्मिल' के नेतृत्व में हिन्दुस्तान प्रजातन्त्र संघ के दस जुझारू कार्यकर्ताओं ने काकोरी काण्ड किया था जिसकी यादगार ताजा रखने के लिये पूरे देश में प्रतिवर्ष ९ अगस्त को "काकोरी काण्ड स्मृति-दिवस" मनाने की परम्परा भगत सिंह ने प्रारम्भ कर दी थी और इस दिन बहुत बड़ी संख्या में नौजवान एकत्र होते थे। गान्धी जी ने एक सोची-समझी रणनीति के तहत ९ अगस्त १९४२ का दिन चुना था।
मूल सिद्धान्त
जून 1944 में जब विश्व युद्ध समाप्ति की ओर था तो गाँधी जी को रिहा कर दिया गया। जेल से निकलने के बाद उन्होंने कांग्रेस और लीग के बीच फ़ासले को पाटने के लिए जिन्ना के साथ कई बार बात की। 1945में ब्रिटेन में लेबर पार्टी की सरकार बनी। यह सरकार भारतीय स्वतंत्रता के पक्ष में थी। उसी समय वायसराय लॉर्ड वावेल ने कांग्रेस और मुस्लिम लीग के प्रतिनिधियों के बीच कई बैठकों का आयोजन किया।
जनता का मत
1946 की शुरुआत में प्रांतीय विधान मंडलों के लिए नए सिरे से चुनाव कराए गए। सामान्य श्रेणी में कांग्रेस को भारी सफ़लता मिली। मुसलमानों के लिए आरक्षित सीटों पर मुस्लिम लीग को भारी बहुमत प्राप्त हुआ। राजनीतिक ध्रुवीकरण पूरा हो चुका था। 1946 की गर्मियों में कैबिनेट मिशन भारत आया। इस मिशन ने कांग्रेस और मुस्लिम लीग को एक ऐसी संघीय व्यवस्था पर राज़ी करने का प्रयास किया जिसमें भारत के भीतर विभिन्न प्रांतों को सीमित स्वायत्तता दी जा सकती थी। कैबिनेट मिशन का यह प्रयास भी विफ़ल रहा। वार्ता टूट जाने के बाद जिन्ना ने पाकिस्तान की स्थापना के लिए लीग की माँग के समर्थन में एक प्रत्यक्ष कार्यवाही दिवस का आह्‌वान किया। इसके लिए 16 अगस्त 1946 का दिन तय किया गया था। उसी दिन कलकत्ता में खूनी संघर्ष शुरू हो गया। यह हिंसा कलकत्ता से शुरू होकर ग्रामीण बंगाल, बिहार और संयुक्त प्रांत व पंजाब तक फ़ैल गई। कुछ स्थानों पर मुसलमानों को तो कुछ अन्य स्थानों पर हिंदुओं को निशाना बनाया गया।
स्वतंत्रता प्राप्ति
15 अगस्त 1947 को राजधानी में हो रहे उत्सवों में महात्मा गाँधी नहीं थे। उस समय वे कलकत्ता में थे लेकिन उन्होंने वहाँ भी न तो किसी कार्यक्रम में हिस्सा लिया, न ही कहीं झंडा फ़हराया। गाँधी जी उस दिन 24 घंटे के उपवास पर थे। उन्होंने इतने दिन तक जिस स्वतंत्रता के लिए संघर्ष किया था वह एक अकल्पनीय कीमत पर उन्हें मिली थी। उनका राष्ट्र विभाजित था हिंदू-मुसलमान एक-दूसरे की गर्दन पर सवार थे। उनके जीवनी लेखक डी-जी- तेंदुलकर ने लिखा है कि सितंबर और अक्तूबर के दौरान गाँधी जी पीड़ितों को सांत्वना देते हुए अस्पतालों और शरणार्थी शिविरों के चक्कर लगा रहे थे। उन्होंने सिखों, हिंदुओं और मुसलमानों से आह्‌वान किया कि वे अतीत को भुला कर अपनी पीड़ा पर ध्यान देने की बजाय एक-दूसरे के प्रति भाईचारे का हाथ बढ़ाने तथा शांति से रहने का संकल्प लें।
धर्म निरपेक्षता
गाँधी जी और नेहरू के आग्रह पर कांग्रेस ने अल्पसंख्यकों के अधिकारों पर एक प्रस्ताव पारित कर दिया। कांग्रेस ने दो राष्ट्र सिद्धान्त को कभी स्वीकार नहीं किया था। जब उसे अपनी इच्छा के विरुद्ध बँटवारे पर मंजूरी देनी पड़ी तो भी उसका दृढ़ विश्वास था कि भारत बहुत सारे धर्मों और बहुत सारी नस्लों का देश है और उसे ऐसे ही बनाए रखा जाना चाहिए। पाकिस्तान में हालात जो रहें, भारत एक लोकतांत्रिक धर्मनिरपेक्ष राष्ट्र होगा जहाँ सभी नागरिकों को पूर्ण अधिकार प्राप्त होंगे तथा धर्म के आधार पर भेदभाव के बिना सभी को राज्य की ओर से संरक्षण का अधिकार होगा। कांग्रेस ने आश्वासन दिया कि वह अल्पसंख्यकों के नागरिक अधिकारों के किसी भी अतिक्रमण के विरुद्ध हर मुमकिन रक्षा करेगी।
किविक्स
किविक्स (Kiwix) एक निःशुल्क सॉफ्टवेयर है जो किसी भी वेबसाइट की सामग्री को बिना इंटरनेट से जुड़े (ऑफलाइन) ही पढ़ पाने की सुविधा प्रदान करता है। मूलतः यह सॉफ्टवेयर विभिन्न भाषाओं की विकिपीडिया की सामग्री को ऑफलाइन प्रयोग करने के उद्देश्य से विकसित किया गया था किन्तु बाद में अन्य प्रकार के निःशुल्क सामग्री का प्रसार करना भी इसके उद्देश्यों में सम्मिलित हो गया। सम्प्रति किविक्स इन प्रचालन तंत्रों के लिये उपलब्ध है- विण्डोज, मैक ओ एस, लिनक्स और एण्ड्रॉयड।
फरवरी 2013 में, सोर्सफोर्ज की साइट (SourceForge.net) पर इस प्रोग्राम की संतुष्टि रेटिंग 97% थी।
जगदीप
सय्यद इश्तियाक़ अहमद जाफ़री (29 मार्च 1939 - 8 जुलाई 2020) जगदीप के नाम से मशहूर, एक हिन्दी फिल्म हास्य अभिनेता।
व्यक्तिगत जीवन
जगदीप का जन्म 29 मार्च, 1939 को दतिया, मध्य प्रदेश में हुआ था। उनका असली नाम सैयद इश्तियाक अहमद जाफरी है। बॉलीवुड में इन्हें शोले फ़िल्म में प्रसिद्ध हुए किरदार की वजह से सूरमा भोपाली भी कहा जाता है। )
1975 में आयी फ़िल्म शोले में इन्हें सुरमा भोपाली का किरदार मिला था जिसने इन्हें खूब प्रसिद्धि दिलाई।From
प्रमुख फिल्में
शोले मे सूरमा भोपाली का किरदार
सोनहौला गाँव, सनहौला (भागलपुर)
सोनहौला सनहौला, भागलपुर, बिहार स्थित एक गाँव है।
दयौना, सल्ट तहसील
दयौना, सल्ट तहसील में भारत के उत्तराखण्ड राज्य के अन्तर्गत कुमाऊँ मण्डल के अल्मोड़ा जिले का एक गाँव है।
मोहनपुर गाँव, पिपरिया (लखीसराय)
मोहनपुर पिपरिया, लखीसराय, बिहार स्थित एक गाँव है।
स्वामी कल्याणदेव
स्वामी कल्याण देव महाराज का जन्म वर्ष 1876 मे जिला बागपत के गांव कोताना मे उनकी ननिहाल मे हुआ था। उनका पैतृक गांव कस्बा सिसौली के पास मुंडभर है। उनके पिता का नाम फेरु दत्त तथा माता का भोई देवी था। परिवार में संत-महात्मा आते थे, सत्संग और यज्ञ होता था। तीन भाइयों राजा राम, रिसाल सिंह में कालूराम सबसे छोटे थे। बचपन में रामायण सुनकर वैराग्य हो गया। दस-बारह बरस की उम्र में साधु मंडली के साथ अयोध्या, काशी, प्रयाग घूमे।
वर्ष 1900 में मुनि की रेती, ऋषिकेश में स्वामी पूर्णानन्द से संन्यास की दीक्षा ली। गुरु ने कालूराम को स्वामी कल्याणदेव नाम दिया। घर त्यागने के बाद वे कभी अपने गांव नहीं गए और न जीवन में माता-पिता से मिले।
स्वामी जी सत्य और अहिंसा के पुजारी थे। वे किसी गरीब की आंखों मे आंसू नही देख पाते और जितना उनसे बनता उसकी मदद करते। गरीबों की बदहाली, पीड़ा व पूंजीपतियों द्वारा उनका शोषण स्वामी जी को बडा ही कष्ट देता था। इन सब पीडा से गरीबों को निजात दिलाने का स्वामी जी ने बीडा उठाया। और उन्होंने कहा कि एक मात्र शिक्षा ही गरीबों की पीड़ा हर सकती है। यह इसका स्थाई समाधान है। इसलिए स्वामी जी ने अपने जीवन का आधार बिन्दु व अपने जीवन का उद्देश्य शिक्षा को बना लिया और पूरी तत्परता से स्कूल, कॉलेजों की स्थापना के लिए अपनी कमर कस ली। स्वामी जी कहा करते थे कि यदि गरीब शिक्षित होगा, जागरूक होगा और अपने पैरो पर खड़ा होगा तो उसे कभी किसी के पास मदद मांगने नहीं जाना पड़ेगा, उसका कोई शोषण नही कर पायेगा।
उनका उद्देश्य बच्चों को शिक्षा के साथ-साथ संस्कार भी प्रदान करना था। इस लिए स्वामी जी ने शिक्षा के साथ-साथ बच्चों के संस्कार पर भी बडा बल दिया। वे कहा करते थे कि बिना संस्कार के शिक्षा कभी सार्थक नही हो सकती। जब तक बच्चा अपने अध्यापकों का सम्मान नहीं करेगा, अपने गुरू के प्रति समर्पण नहीं करेगा, उसकी शिक्षा कभी सार्थक नहीं हो सकती। पढाने वाले गुरू के प्रति आदर सत्कार कर बच्चा एकलव्य की भाति अपने क्षेत्र में निपुणता हासिल कर लेता है। 20 मार्च 1982 को भारत के तत्कालीन राष्ट्रपति नीलम संजीव रेड्डी ने स्वामी जी को सम्मानार्थ पद्मश्री से सम्मानित किया। स्वामी जी को समाज कल्याण का जो उददेश्य रहा उसमें कभी किसी से प्रतिष्ठा प्राप्त करना नहीं रहा, उन्हें जो पदमश्री से सम्मानित किया गया उसकी भी स्वामी जी को कभी कोई लालसा नही रही।
अपने संयम, परोपकार, आध्यात्मिक साधन व शिक्षा दान के आधार के कारण स्वामी जी सामान्य जीवन की 100 वर्ष की अवधि को पार कर आगे निकल गये। स्वामी जी की एक खास बात यह भी थी, कि वे एक बार जिस से मिल लेते उसे जल्दी से भूलते नहीं। स्वामी जी की एक खूबी यह भी थी कि कोई उनके द्वार से कभी खाली हाथ निराश नहीं लौटा जो भी मदद उन से बन पाती वे करते। वे सच्चाई के परम पुजारी थे। वे कहा करते थे कि सब में रब बसता है। लोक कल्याण ही परमात्मा की सच्ची उपासना है। वे कहा करते थे राम नाम भजना तब सार्थक होता है जब राम के गुणों को अपने अन्दर धारण कर राम की भॉति लोक कल्याण में अपना जीवन अर्पित किया जाये।
स्वामी जी का व्यक्तित्व बहुमुखी व बहुआयामी रहा। स्वामी जी ख्याति, प्रशंसा, कीर्ति और पद की महत्वकांक्षा से यथा सम्भव दूर रहकर व्यक्तिगत सुख-सुविधा को तिलांजलि देकर लोभ, मोह और स्वार्थ के सहज आकर्षण को त्याग कर अति सरल और अत्यन्त सात्विक जीवन व्यतीत करते। भौतिक सुख-समृ़िद्ध के इस युग में उनकी वेश-भूषा और सादगी उनकी अंतिम सांस तक गांधीवादी ही रही। वे समाज से जो भी लेते उसे कभी अपने लिए नहीं रखते वे उसे गरीब व असहायों को बांट दिया करते। सादा जीवन उच्च विचार का भाव रखते हुए सदा लोक कल्याण की भावना करते रहना ही उनकी महत्ता व लोकप्रियता का परम गोपनीय रहस्य है।